CELEX: 32008R0413
Language: hu
Date: 2008-05-08 00:00:00
Title: A Bizottság 413/2008/EK rendelete ( 2008. május 8. ) a 27/2008/EK rendeletnek a Thaiföldön kívüli egyes harmadik országokból származó, a 0714 KN-kód alá tartozó termékekre vonatkozó egyes éves vámkontingensek megnyitása és kezelése tekintetében történő módosításáról és helyesbítéséről

9.5.2008   
            
            
               HU
            
            
               Az Európai Unió Hivatalos Lapja
            
            
               L 125/15
            
         
      A BIZOTTSÁG 413/2008/EK RENDELETE
   
   (2008. május 8.)
   a 27/2008/EK rendeletnek a Thaiföldön kívüli egyes harmadik országokból származó, a 0714 KN-kód alá tartozó termékekre vonatkozó egyes éves vámkontingensek megnyitása és kezelése tekintetében történő módosításáról és helyesbítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékben meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1) és különösen annak 1. cikke (1) bekezdésére,
   mivel:
   
               (1)
            
            
               A Thaiföldön kívüli egyes harmadik országokból származó, a 0714 10 91, 0714 10 99, 0714 90 11 és 0714 90 19 KN-kód alá tartozó termékekre vonatkozó egyes éves vámkontingensek megnyitásáról és kezeléséről szóló, 2008. január 15-i 27/2008/EK bizottsági rendelet (2) alkalmazása során szerzett tapasztalatok arra utalnak, hogy a kontingensek megfelelő kezelése érdekében az említett rendelet egyes rendelkezéseinek kiigazítása szükséges.
            
         
               (2)
            
            
               A kontingensek megfelelő kezelése érdekében és a tapasztalatok ismeretében szükségesnek látszik elősegíteni az érintett termékek piacának gördülékenyebb működését, és biztosítani a kontingensek előnyösebb kihasználását. Ezért indokolt megengedni, hogy a gazdasági szereplők vámkontingens-időszakonként egynél több engedélykérelmet is benyújtsanak, eltérve ezáltal az 1301/2006/EK bizottsági rendelet (3) 6. cikkének (1) bekezdésében foglaltaktól.
            
         
               (3)
            
            
               Annak biztosítására, hogy az adott kontingensek kezelése az érintett kontingensév alapján történjék, indokolt pontosítani, hogy amennyiben a következő év kontingenseire vonatkozó engedélykérelmeket decemberben nyújtják be, a tagállamok az előzetesen, decemberben beérkezett kérelmeket csak a következő év első kontingensidőszakában továbbítják a Bizottságnak.
            
         
               (4)
            
            
               A kérelmeknek a Bizottság általi ésszerűbb és egyszerűbb nyomon követése, valamint a tagállamok által a Bizottság részére eljuttatandó tájékoztatások számának korlátozása érdekében indokolt a Bizottság heti egyszeri tájékoztatását előírni.
            
         
               (5)
            
            
               A Thaiföldön kívüli egyes harmadik országokból származó, a 0714 10 91, 0714 10 99, 0714 90 11 és 0714 90 19 KN-kód alá tartozó termékekre vonatkozó egyes éves vámkontingensek megnyitásáról és kezeléséről szóló, 1996. december 18-i 2449/96/EK bizottsági rendeletnek (4) a 27/2008/EK rendelettel elvégzett kodifikációja során, a 0714 10 99 KN-kód átvételekor nem vették figyelembe a Kombinált Nómenklatúrában szereplő árukódok számozásának az 1214/2007/EK bizottsági rendelettel (5) végrehajtott módosítását, amely a 0714 10 99 KN-kódot az ex 0714 10 98 KN-kóddal váltotta fel. A rendeletet ezért ennek megfelelően ki kell igazítani, beleértve a rendelet címének helyesbítését is.
            
         
               (6)
            
            
               A WTO tagországoknak, illetve a WTO-ban tagsággal nem rendelkező országoknak fenntartott mennyiségek – 1 320 590, illetve 32 000 tonna – odaítélésének módja a 27/2008/EK rendelet 1. cikkének megfogalmazása alapján nem egyértelmű. A bizonytalanságok elkerülése érdekében a fenti rendelkezés szövegét ki kell igazítani.
            
         
               (7)
            
            
               Ezért a 27/2008/EK rendeletet ennek megfelelően módosítani és helyesbíteni kell.
            
         
               (8)
            
            
               Az e rendeletben előírt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 27/2008/EK rendelet a következőképpen módosul:
   
               1.
            
            
               Az 1. cikk az első bekezdés után a következő bekezdéssel egészül ki:
               „E rendelet alkalmazásában az ex 0714 10 98 KN-kódú termékek körébe nem értendők bele a 0714 10 98 KN-kód alá tartozó lisztekből és darákból előállított labdacsok (pellet).”
            
         
               2.
            
            
               A 8. cikk a következőképpen módosul:
               
                           a)
                        
                        
                           Az (1) bekezdés a következő albekezdéssel egészül ki:
                           „Az 1301/2006/EK rendelet 6. cikkének (1) bekezdésétől eltérve a kérelmezők kontingensidőszakonként egynél több engedélykérelmet is benyújthatnak. Ugyanakkor egy kérelmező hetente csak egy engedélykérelmet nyújthat be.”
                        
                     
                           b)
                        
                        
                           A (2), a (3) és a (4) bekezdés helyébe a következő szöveg lép:
                           „(2)   Az Indonéziából vagy Kínából származó termékek esetében a decemberben benyújtott engedélykérelmek a következő évi behozatalra is vonatkozhatnak, amennyiben ez utóbbira a kínai vagy az indonéz hatóságok által az érintett évre vonatkozóan kibocsátott kiviteli engedélyek alapján kerül sor.
                           (3)   A tagállamok az (1) bekezdés első albekezdésében megállapított kérelembenyújtási időszak végét követően, de legkésőbb a kérelmek benyújtására előírt határidő leteltét követő csütörtökön 13 óráig tájékoztatják a Bizottságot az alábbiakról:
                           
                                       a)
                                    
                                    
                                       az engedélykérelmekben szereplő összmennyiségek származás és termékkód szerint lebontva;
                                    
                                 
                                       b)
                                    
                                    
                                       a benyújtott származási bizonyítvány száma és az eredeti dokumentumon vagy annak kivonatán feltüntetett teljes mennyiség;
                                    
                                 
                                       c)
                                    
                                    
                                       az indonéz vagy a kínai hatóságok által kiállított kiviteli engedélyek száma, az azokhoz kapcsolódó mennyiségek és a hajó neve.
                                    
                                 A (2) bekezdésben említett kérelmek esetében azonban a tagállamok ezeket az információkat a következő év első hetében esedékes tájékoztatással együtt közlik.
                           (4)   A behozatali engedély kibocsátására a (3) bekezdésben említett tájékoztatási időszak végét követő negyedik munkanapon kerül sor.”
                        
                     
         2. cikk
   A 27/2008/EK rendelet a következőképpen kerül helyesbítésre:
   
               1.
            
            
               A rendelet címében a „0714 10 99” szövegrész helyébe az „ex 0714 10 98” szövegrész lép.
            
         
               2.
            
            
               Az 1. cikk első bekezdése a következőképpen kerül helyesbítésre:
               
                           a)
                        
                        
                           a bevezető mondat helyébe a következő szöveg lép:
                           „1997. január 1-jétől kezdődően az alábbi éves vámkontingensek nyílnak meg a 0714 10 91, ex 0714 10 98, 0714 90 11 és 0714 90 19 KN-kód alá tartozó termékekre vonatkozóan ad valorem 6 %-os vámtétel mellett:”
                        
                     
                           b)
                        
                        
                           a c) és a d) pont helyébe a következő szöveg lép:
                           
                                       „c)
                                    
                                    
                                       145 590 tonnányi kontingens a Kereskedelmi Világszervezet (WTO) Thaiföldön, Kínán és Indonézián kívüli egyéb tagországaiból származó szóban forgó termékek esetében;
                                    
                                 
                                       d)
                                    
                                    
                                       32 000 tonnányi kontingens a WTO-ban tagsággal nem rendelkező országokból származó szóban forgó termékek esetében, ebből 2 000 tonna a 0714 10 91 és a 0714 90 11 KN-kód alá tartozó termékek behozatalára fenntartva.”
                                    
                                 
                     
         3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 8-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 146., 1996.6.20., 1. o.
   
      (2)  HL L 13., 2008.1.16., 3. o.
   
      (3)  HL L 238., 2006.9.1., 13. o. A 289/2007/EK rendelettel (HL L 78., 2007.3.17., 17. o.) módosított rendelet.
   
      (4)  HL L 333., 1996.12.21., 14. o. Hatályon kívül helyezte a 27/2008/EK rendelet.
   
      (5)  HL L 286., 2007.10.31., 1. o.